b'\n_START_ARTICLE_\nEnaindvajseta egip\xc4\x8danska dinastija\n_START_SECTION_\nZgodovina\n_START_PARAGRAPH_\nPo smrti Ramzesa III. je za\xc4\x8dela mo\xc4\x8d egip\xc4\x8danskih faraonov po\xc4\x8dasi pojemati. Faraoni Enaindvajsete dinastije so vladali iz Tanisa in bili dejavni predvsem v Spodnjem Egiptu. V Srednjem in Gornjem Egiptu so vladali visoki Amonovi sve\xc4\x8deniki iz Teb. Egip\xc4\x8danski zgodovinar Maneton iz Sebenita, ki je ustvarjal v zgodnjem 3. stoletju pr. n. \xc5\xa1t., je v svojem Epitomu zapisal, da je Enaindvajseta dinastija vladala 130 let.'